Arajuuri: Præcis den start, vi havde håbet på | 3point.dk
Arajuuri: Præcis den start, vi havde håbet på
Af Daniel Mads @@DanielMads88 · På 17th juli 2017
Paulus Arajuuri har ofte stået bag Hjörtur Hermannsson i køen som forsvarsmakker til Benedikt Röcker, men med Hermannssons karantæne fik finske Arajuuri i går 90 minutter i benene, da Brøndby slog FC Midtjylland i Superligaens første runde.
Brøndby åbnede denne Alka Superliga-sæson med en knusende sikker 4-0-sejr over FC Midtjylland. En indsats, som Brøndbys finske forsvarsspiller Paulus Arajuuri var svært tilfreds med.
– Det var præcis den start, vi havde håbet på. vi har arbejdet hårdt i opstarten, og der er altid en speciel nerve omkring den første kamp. Det er vigtigt med en god start på sæsonen. Vi havde en stærk modstander mod os, og vi vidste, det ville blive en svær kamp, men jeg er virkelig stolt at holdet. Alle følte, vi leverede, som vi skulle, sagde Arajuuri efter kampen til 3point.dk, og sætter samtidig nogle ord på, hvad det var der fungerede for de gul-blusede.
– Den kvalitet, vi bringer. De ting, vi har arbejdet på hele opstarten, og i sidste sæson også. Vi arbejder rigtig godt som et hold, både offensivt og defensivt. Vi var kompakte og leverede rigtig flot, men det er vigtigt at huske, det kun er en enkelt kamp. Den giver kun tre point, så vi skal fortsætte. Der er stadig ting, der kan forbedres og ting, der skal arbejdes på.
Han vil ikke tage æren for, at holdet igen holdt målet rent – det er en holdpræstation, pointerer han.
– Drengene i offensiven og vores midtbane leverede rigtig flot presspil, og defensiven er et resultat af det. En god defensiv præstation er en holdpræstation. Vores system fungerer sådan, at vi har brug for at alle 11 spillere arbejder sammen. Også dem på bænken, de er en del af holdet, og holdet skal præstere sammen.
Næste opgave for Brøndby er i Arajuuris hjemland, hvor VPS Vaasa venter i Europa League på torsdag.
Jimmi Nielsen siger: 17th juli 2017 på 15:40
Var i mine øjne bedste Brøndby mand i går.
Kan i øvrigt ikke spørge ham om, hvorfor han altid ser ud som om han er ved at flække af grin, når vi kalder ham ned til fenerbachen?
Udtaler vi hans navn så det giver en helt anden mening, eller er det bare fordi han elsker det?